What If (песма Дине Гарипове)
-{What If}- () сингл је руске певачице Дине Гарипове са којим је представљала Русију на Песми Евровизије 2013. године у Малмеу. Музику и текст песме написали су шведски аутори Габријел Аларес и Јоаким Бјернебрг и руски композитор Леонид Гуткин.

Песма је премијерно објављена 18. марта 2013. године у формату за дигитално преузимање, у оригиналној и караоке верзији. Дужина трајања композиције је 3:04 минута, песма садржи елементе поп музике, соула и кросовера, а оригинални текст написан је на енглеском језику. Уз аудио верзију снимљен је и званични спот. 

Дина Гарипова је на евровизијској сцени песму први пут извела 14. маја 2013. током прве полуфиналне вечери, наступила је под редним бројем 6 и са освојених 156 бодова као другопласирана пласирала се у велико финале. У финалу које је одржано четири дана касније, 18. маја, Дина је наступила под редним бројем 10 и са 174 освојена бода заузела је укупно 5. место. Руска песма је у финалу добила укупно две оцене 12, и то од Естоније и Летоније.

Види још 
 Песма Евровизије 2013.
 Русија на избору за Песму Евровизије
 Дина Гарипова

Референце

Спољашње везе 
 Профил Дине Гарипове на званичном сајту Евровизије
 Снимак финалног наступа са званичног евровизијског Јутјуб канала

Песме 2013.
Синглови 2013.
Поп песме
Евровизијске песме 2013.
Руске евровизијске песме